Eesti postiajaloo nurgake / Estonian postal history blog
#000000
Paide postimeistri hammastusega markide esimene kastutuspäev?
#000001
20. veebruaril 1919 Paidest Saksamaale, Württembergi saadetud postkaart. Margistamiseks on kasutatud kahte lillemustrimarki, millest roosa 5-kopikane on postkontoris kohapeal hammastatud, et marke oleks lihtsam ilma käärideta eraldada. Eesti esimesed margid olid hammastamata poognates.
#000002
Enda Paide postisaadetiste andmebaasi uurides jõudsin järeldusele, et postimeistri hammastusega margid võeti Paide postkontoris tõenäoliselt kasutusele 20. veebruaril 1919. Sellest kuupäevast on minul 2 saadetist ja varasematel, mida olen näinud, on kasutatud hammastamata marke.
#000003
Kas kellelgi on varasema kuupäevaga saadetis, millel Paide postimeistri hammastusega marke kasutatud?
#000004
Kas lillemustrimargid postisaadetistel on üle hinnatud?
#000006
Paidest 11. mail 1920 Ahja mõisa paruness Stackelbergile saadetud kirja ümbrik. Frankeeritud 70-pennise kajakamargiga, millel ajutine Paide postimeistrihammastus.
#000007
Täna tahaksin natuke niisama “filosofeerida” Eesti Vabariigi algusaastate postiajaloo teemal. Kuna mul on süvendatud huvi Paide linnas kulgenud postisaadetiste vastu, siis peale huvitavate Paide saadetiste kogumise kogun ma ka kokku internetis ja mujal nähtud Paidega seotud saadetiste pilte ja sisestan need enda andmebaasi, et saaks parema pildi Paide postiajaloost (kuni 1944). Visuaalset andmebaasi kasutades saan kerge vaevaga näha mingil ajaperioodil Paides kulgenud saadetisi või näiteks näha kõiki saadetisi, millel on peal mingi konkreetne postmark, kus on kasutatud mingit kindlat postitemplit jne. Hetkel on mul andmebaasis üle tuhande läbi Paide kulgenud saadetise fotod, millest umbes veerand on mu enda kollektsioonist. See number lubab hakata tegema mingeid järeldusi ja mingil määral saab neid ühe linna piires tehtud järeldusi üldistada ka tervele Eestile. Loe edasi “Kas lillemustrimargid postisaadetistel on üle hinnatud?”
#000008
Kui omad rohkem infot mõne siinse postisaadetise, selle saaja/saatja kohta või oskad muud lisada siis palun saada kommentaar või e-kiri.
#000011